Document ID: 32008D0177

ODLOČBA KOMISIJE
z dne 25. februarja 2008
o spremembi Odločbe 96/550/ES o odobritvi metode za razvrščanje prašičjih trupov na Finskem
(notificirano pod dokumentarno številko C(2008) 692)
(Besedilo v finskem in švedskem jeziku je edino verodostojno)
(2008/177/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3220/84 z dne 13. novembra 1984 o določitvi lestvice Skupnosti za razvrščanje prašičjih trupov (1) in zlasti člena 5(2) Uredbe,
ob upoštevanju naslednjega:
(1)
Z Odločbo Komisije 96/550/ES (2) sta odobreni dve metodi (Hennessy grading probe (HGP4) in Intrascope/Optical probe) za razvrščanje prašičjih trupov na Finskem.
(2)
Finska je Komisijo prosila za odobritev posodobitve ene enačbe in uporabe ene nove metode za razvrščanje prašičjih trupov ter predložila rezultate svojih preskusov razseka v drugem delu protokola v skladu s členom 3(3) Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (3).
(3)
Preučitev tega zahtevka je pokazala, da so pogoji za odobritev teh metod razvrščanja izpolnjeni.
(4)
Odločbo 96/550/ES bi bilo zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Upravljalnega odbora za prašičje meso -
SPREJELA NASLEDNJO ODLOČBO:
Člen 1
Odločba 96/550/ES se spremeni:
1.
v prvem odstavku člena 1 se doda naslednja alinea:
„-
naprava, imenovana ‚AutoFom‘ in z njo povezane metode ocenjevanja, ki so podrobno opredeljene v delu 3 Priloge“;
2.
Priloga se spremeni v skladu s Prilogo k tej odločbi.
Člen 2
Ta odločba je naslovljena na Republiko Finsko.
V Bruslju, 25. februarja 2008

Labels: 12
18
17